ספריית אסיף

ספריית אסיף היא מאגר תורני מקוון של כתבי עת וספרים תורניים מהדור הנוכחי, בעיקר מישיבות הציונות הדתית. הספרים מחולקים לפרקים וממופתחים, ומוגשים כקובצי PDF לעיון ולהורדה באופן חופשי. כמו כן, הספרייה כוללת מגוון עבודות תזה ודוקטורט בנושאים תורניים.

הספרייה מכילה למעלה מ־22,000 פריטים (מאמרים, עבודות אקדמיות, וספרים שמפאת אופיים לא חולקו למאמרים), הממוינים במספר דרכים: עץ קטגוריות הכולל כ-2,000 קטגוריות, כ-25,000 תגיות נושאים, מחברים, מוסדות, ואף מקורות שבהם המאמרים עוסקים, כגון פרק בתנ"ך, דף בתלמוד הבבלי או נושא בהלכה או באגדה.הרב אחיה בן פזי, אתר אסיף - שיעור על שימוש בספריות אינטרנטיות, ישיבת ירוחם, 24 בפברואר 2016 הספרייה אינה כוללת פרטים ביבליוגרפיים של ספרים ומאמרים שאינם נמצאים בה בפועל.

את הספרייה הקים הרב אייל רזניקוביץ' בשנת ה'תשע"ד (2014).בין היתר, כדי להעניק מענה לצרכים שתיאר בצמד מאמריו: אחדות בעולם התורה, מקור ראשון, ב' באייר תשע"ג; כתיבה תורנית בעולם הישיבות הציוני-דתי, דעות 74, אדר-ניסן תשע"ו הספרייה נתמכת על ידי איגוד ישיבות ההסדר.

 תוכן הספרייה 
חלק מהספרים הועלו מתוך גרסה דיגיטלית שמקבילה לספר המודפס, וחלקם נסרקו במיוחד לצורך העלאתם לספרייה. בין המחברים בולטים בספרייה: הרב יעקב אריאל, הרב יהודה זולדן, הרב זלמן נחמיה גולדברג, הרב יצחק שילת, הרב פרופ' נריה גוטל, הרב יעקב אפשטיין והרב אהרן ליכטנשטיין.

 כתבי עת ישיבתיים 
בספרייה מאמרים מתוך כתבי עת של כ-60 ישיבות ההסדר, שלרוב מובאים על כל גיליונותיהם. בין כתבי עת הבולטים: בלכתך בדרך (ישיבת כרם ביבנה), עלון שבות (ישיבת הר עציון), קול ברמה (ישיבת הגולן), אורות עציון (ישיבת אור עציון), מעליות (ישיבת ברכת משה), כתלנו (ישיבת הכותל), מישרים (ישיבת ירוחם). מלבד ישיבות הסדר, מצויים בספרייה גם כתבי עת ופרסומים של ישיבות גבוהות וכוללים, כגון: ניצני ארץ ומבית מדרשנו (ישיבת מרכז הרב), מאבני המקום (ישיבת בית אל), הכי אתמר (ישיבת איתמר), חמדת הארץ (כולל ארץ חמדה), מעלין בקודש (כולל בית הבחירה), מקדמי ארץ (ישיבת קדומים), ועוד.

 מכונים וגופים תורניים 
בספרייה מופיעים גם כתבי עת, קובצי מאמרים ופרסומים של מכוני מחקר תורני וגופים תורניים שונים, ובהם: מכון התורה והארץ (אמונת עתיך ועוד), מכון צומת, מכון שלזינגר (אסיא), מכון פוע"ה, מכון כת"ר, מכון המקדש, כושרות, מרכז תורה ומדינה, מכון משפטי ארץ, מכון משנת הרמב"ם (מסורה ליוסף), המכון התורני אור עציון, מכון הר ברכה, מכון הרצי"ה, עמותת פתיל תכלת, ארגון רבני צהר, מכון משפט לעם, המזרחי העולמי, המכון לקידוש החודש ע"ש דרייזין, הרבנות הצבאית (מחניך, ועוד), תוכנית מאמינים במשטרה, מרכז ברקאי, הוצאת ראובן מס, הוצאת מגיד, אגודת אל הר המור, מכון תורת המדינה, ירחון האוצר, קרן אחד לאחד, כתב העת פשטות המתחדשים, מכון אורות הירושלמי, בית הרב קוק, עמותת מתנת חיים, ועוד. הספרייה כוללת גם קובצי מאמרים של מדרשות תורניות לנשים: המדרשה בבר-אילן, ומדרשת מגדל עוז.

 אוניברסיטאות ומכללות 
הספרייה כוללת גם כתבי עת מדעיים שעוסקים בנושאים תורניים, כגון בד"ד (אוניברסיטת בר-אילן), ליבי במזרח וספר עמדו"ת (מכללת אורות ישראל), ופרסומים נוספים בהוצאות אקדמיות, כגון ספרי פרופ' יעקב שמואל שפיגל ופרופ' יהודה אליצור בהוצאת בר-אילן, פרופ' מיכה קליין בהוצאת מכללת שאנן וד"ר יחיאל בן-נון ובנו הרב יואל בן נון בהוצאת מכללת הרצוג. בספרייה מופיעים גם כתבי העת 'מגל' של המכון הגבוה לתורה באוניברסיטת בר-אילן, ו'קובץ חדושי תורה ופרפראות לחכמה' של המרכז האקדמי לב. בנוסף, מופיעות בספרייה כ-200 עבודות אקדמיות בנושאים תורניים (בעיקר עבודות תזה ודוקטורט), שנכתבו על ידי סטודנטים באוניברסיטאות שונות בארץ.

 ספרים נוספים 
בספרייה מצויים מאמרים מתוך כ-70 ספרים שאינם כתבי עת ואינם שייכים למכון או מוסד אקדמי. חלק מהספרים הללו הם אסופות מאמרים של מחברים שונים (בעיקר ספרי זיכרון וספרי יובל), וחלקם מאת מחבר אחד.

 ראו גם 
 רמב"י
 רמבי"ש

 קישורים חיצוניים 


 הרב הראל דביר, 'ספריית אסיף' – כינוס לצדיקים הנאה להם והנאה לעולם, המעין 254 [סה,ד] עמ' 139-137
 עקיבא צוקרמן, פודקאסט שיג ושיח, פרק 27: הרב אייל רזניקוביץ הוא יזם תורני (עם חוויות של רווק מבוגר) - חלק ניכר מהשיחה עוסק בספריית אסיף

 הערות שוליים 

קטגוריה:מאגרי מידע ביבליוגרפיים עבריים
קטגוריה:ציונות דתית
קטגוריה:ישיבות הסדר
קטגוריה:כתבי עת מקוונים ישראליים
קטגוריה:ישראל: כתבי עת תורניים
קטגוריה:מאמרים בעברית
קטגוריה:כתבי עת למחקר תורני
קטגוריה:ספריות דיגיטליות
קטגוריה:אתרי אינטרנט תורניים
קטגוריה:ישיבות גבוהות בישראל
קטגוריה:ספריות יהודיות